钦定古今图书集成/理学汇编/学行典/第183卷 > 张稷
## 钦定古今图书集成/理学汇编/学行典/第183卷 > 张稷

按《吴县志》：“张稷，字公乔，环弟。性至孝。生母刘遘疾时，
稷年十一，侍养衣不解带，病剧则终夜不寝。及终，毁
瘠，杖而后起。常设神主出告，反面如生，州里谓之淳
孝。兄玮善弹筝，稷以母刘先习此伎，闻玮为清调，便
悲感顿绝，遂终身不听之。父永及嫡母丘相继卒，庐
墓侧六年。仕齐历卫尉卿。入梁位至左仆射，出为青”、
冀二州刺史，进号镇北将军。武帝常幸稷宅，以盛暑
留幸仆射省旧临幸，供具皆酬大官馔直，帝以稷清
贫，手诏不受。宋时，武帝造永，至稷三世并降万乘，论
者荣之。